钦定古今图书集成/明伦汇编/闺媛典/第116卷 > 三节歌 汉应季先
## 钦定古今图书集成/明伦汇编/闺媛典/第116卷 > 三节歌 汉应季先

永初中，广汉汉中羌反，虐及巴郡。有马妙祈妻义，王元愦妻姬，赵蔓君妻华，夙丧夫，执共姜之节，守一醮之礼，号曰“三贞。” 遭兵迫匿，惧见拘辱，三人同时自沉于西汉水而没死。有黄鸟鸣其亡处，徘徊焉。国人伤之。应乃作诗曰：

关关黄鸟，爰集于树。窈窕淑女，是绣是黼。惟彼绣黼，
其心匪石。嗟尔临川，邈不可获。